Група Армија Б је 19. јула 1944. добила новог команданта, Гинтера фон Клугеа, након што је Ервин Ромел тешко рањен. Овде је Група активно укључења у одбрани Кана у ком је пружила жесток отпор британско-канадским снагама. Ипак усред јаког притиска Савезничких трупа, мањка опреме, снабдевања и муниције као и почетак операције "Коњаник" Група Армија Б је била приморана да се повлачи. Убрзо је због "неспособности" и "неодлучности" Клуге смењен са места команданта те га је наследио Валтер Модел. Овај немачки командант већ је био познат по својим одбрамбеним умећима, ипак његова Група армија је била хендикепирана из више разлога. У то време Немци су имали проблема на свим фронтовима док је снабдевања, оружја и муниције било у минималним количинама. Поврх свега Савезничка авијација и артиљерија су свакодневно засипали немачке положаје бомбама док је немачки одговор на ово био минималан или непостојећ због мањка опреме.